পড়াশোনা করেছেন কেবল করার জন্য, গত বছর পাঁচেক ধরে এই অটোগ্রাফ সংগ্রহের নেশাই তাড়িয়ে বেড়াচ্ছে তাঁকে। এই তো কিছু দিন আগে দুবাইতে মাস্টার্স ক্রিকেট লিগ ও পাকিস্তান সুপার লিগে গিয়েছিলেন। সেখানে বাংলাদেশের বোলিং কোচ হিথ স্ট্রিক উপহার দেন সই করা ক্যাপ। সাকিবের অটোগ্রাফ নিলেও ছবি তোলার সুযোগ হয়নি। কাল তাই বেঙ্গালুরুতে মাশরাফি বিন মর্তুজার দলের প্রথম ট্রেনিং সেশনেই হাজির প্রণব।